text: Se video: Politiet efterlyser bil, der blev skudt efter
  16 februar 2017 kl. 15.19
  Syd- og Sønderjyllands Politi efterlyser en gråbrun Toyota Aygo. Den menes at have været i skudlinjen, da der blev affyret et jagtgevær på Storegade i Sommersted.
  Sommersted har oplevet nogle dramatiske timer efter, at der blev affyret skud med et jagtgevær. En 27-årig mand er blevet anholdt. Han væltede med den scooter, som han kørte på væk fra gerningsstedet. Ifølge et øjenvidne meldte han sig selv til politiet, som eftersøgte ham i et villakvarter i udkanten af Sommersted.
  En nabo har fortalt til TV SYD, at en lille grå bil accelerede med hjulspin, da skuddet faldt. Føreren af den bil er politiet meget interesseret i at høre fra.
  - Bilen befandt sig i skudlinjen, da jagtgeværet blev affyret og forsvandt i stor fart ud af Sommersterd med retning mod Jels, oplyser kommunikationsmedarbejder Mads Dollerup-Scheibel til TV SYD. Hvis der er nogen, som ved noget, må de gerne ringe til politiets service-center på 1-1-4.
  Der er lidt usikkerhed om Toyotaens farve. Vidner har beskrevet den som gråbrun.
  Se flere videoer fra Local Eyes her.
  Politiet har i timerne efter skyderiet foretaget ransagninger flere steder. Men jagtgeværet er ikke fundet. Teknikere har også undersøgt ejendommen på Storegade.
  - Umiddelbart er der ingen meldinger om sårede, siger Mads Dollerup-Scheibel. Vi ved heller ikke. om den omtalte bil er blevet ramt.
  
  
  
  
  
  